Elisabeth Teige

Elisabeth Cathrine Teige (født 7. desember 1980) er en norsk operasanger fra Ålesund i Møre og Romsdal. 

Hun er utdannet ved NTNU, Institutt for musikk i Trondheim, Operahøgskolen og Kunsthøgskolen i Oslo. 

Elisabeth Teige debuterte på Den Norske Opera & Ballett i 2015 med rollen som Senta i Den flygende hollender, en rolle hun også har sunget ved blant annet Oper Frankfurt, Deutsche Oper, Theater Lübeck og Bergen Nasjonale Opera. Hun har dessuten sunget ved blant annet Semperoper, Nationaltheater Mannheim og Festspillene i Bayreuth, hvor hun debuterte som Senta i Den flyvende hollender i 2022.

Teige spesialiserer seg innen det dramatiske sopranfaget. 

3. november 2020 mottok hun Tom Wilhelmsen Opera- og Ballettpris, et av Norges største kulturstipend på 600.000 norske kroner.

Hun er også mottaker av The Kirsten Flagstad International Anniversary Award 2020.

Referanser

Eksterne lenker
 

Norske operasangere
Sopraner
Personer fra Ålesund kommune